Yaong isang Pierrot at isang Columbinang nahigingan niyang nagkaisang magtanan sa mga kasama'maliksing nakay sa isang autong aywan niya kung saan nagtungo; yaong isang dimonyong pula at isang dimonyong itim na nakipagindakan muna sa kapal ng tao sa Auditorium saka pagkatapos ay magkakawit ang mga bisig na nagkubli sa dilim, nanunton sa mga pook na lingid at makasandali'matagal na nawala sa kung saang bahagi ng maluwang na siyudad na iyon; yaong isang Aida at isang Radames na nagpakalango muna sa malaking bar ng San Miguel Brewery sa loob ng siyudad at kapagkuwa'naghudyatang tila may paroroonang mahalagang bagay, bago'pagkatalingid sa mga taong sukat makapuna sa kanila'boong bilis na inihatid ng isang auto sa isa sa mga ligpit na hotel sa San Sebastian, samantalang ang kanilang mga kasama'nakikipagbiruang walang hulaw sa loob ng mailaw na siyudad.